《梁比部卓卿乘使传归祝尔尊人寿赋赠》
明代·邓云霄

芙容阙下望庭闱，乘传争看四牡騑。南极星连三岛近，西曹人逐片云归。

尧阶实命承天语，汉署香风入彩衣。试问鹿门同隐处，何如萧史凤双飞。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。